Már itthon is elérhető a gyereknek szánt YouTube - Blikk
2020. júl 1. 12:29
youtube kids elérhető videomegosztó gyerekeknek
Már itthon is elérhető a gyereknek szánt YouTube /Fotó: Northfoto
Ezentúl könnyebb lesz megtalálni a gyerekek kedvenc videóit, mint például a rajzfilmeket, mondókákat vagy épp tudományos ismeretterjesztőket. Összesen négy kategóriában van lehetőség böngészni, ezek a műsorok, zene, felfedezés és játék. Szülőként szabályozni tudjuk a videónézésre szánt időt és a megfelelő csatornákat is – írta a 24.hu.
A YouTube Kids formailag is igazodott a kisebbekhez, jól látható ikonok és nagyobb képek könnyítik meg az alkalmazás használatát.
Nagy előnye még, hogy a szülőnek lehetőségük van ellenőrizni a gyermek által megtekintett tartalmakat. Eldönthetik, milyen tartalmakat szeretnének jóváhagyni vagy éppen tiltólistára tenni. Lehetőség van meghatározni azt az időtartamot, amennyit a gyermekünk eltölthet a számítógép előtt. Ha az idő lejár, az alkalmazást használó gyermek erről értesítést kap majd.
Az app díjmentesen letölthető a Google Play Store-ból és az Apple App Store-ból.
youtube kids elérhető videomegosztó gyerekeknek youtube